Vaya con Dios | LekkeSlaap
Vaya con Dios: Hooffoto's
Adres: Highlevel-weg 2903, Bettiesbaai, 7141, Wes-Kaap
Vanaf R2 495 per nag (plek vir 10)
Vaya con Dios is 'n moderne vierslaapkamerhuis wat uitkyk oor Jock se Baai en aan UNESCO se 100 000 hektaar-Kogelberg Biosfeerreservaat grens.
Dié huis is te midde van hektaar ongerepte fynbos teen 'n berghelling geleë en bied see-uitsigte vanuit elke vertrek. Die 4 slaapkamers is smaakvol ingerig en beskik oor dubbel-, koningin- en koninggrootte-beddens. Die hoofslaapkamer het 'n en suite-badkamer. Die badkamers het elkeen 'n bad of 'n stort. Daar is ook 'n privaat buite-bad en -stort.
Die kombuis is volledig toegerus met 'n mikrogolfoond, stoof, oond, yskas, ysmaker en koffiemasjien. 'n Wasmasjien en skottelgoedwasser is ook beskikbaar. Daar is 'n wyn-yskas en 'n vrieskas in die motorhuis wat vanaf die huis bereik kan word.
Gaste kan maaltye in die eetarea nuttig of in die woonkamer ontspan waar die groot binne-braai ook as kaggel dien. Netflix is ingesluit en toegang tot onbeperkte WiFi. 'n DStv-skottel en koppelpunt is beskikbaar. Die huis beskik oor 'n kluis vir waardevolle artikels en 'n alarmstelsel met 24 uur-gewapende reaksie.
Daar is ook 'n eetarea op die stoep met ingeboude braaigeriewe en 'n uitsig oor die baai. Die derde braai-area agter die huis teen die berg is meer privaat. Geniet gerus 'n skemerkelkie op die stoep en kyk hoe die meerkatte in die fynbos speel, verlustig jou in die sosondergange, en as die seisoen reg is kan jy selfs walvisse in die oseaan gewaar.
Jock se Baai is stapafstand van Vaya con Dios af en Bettysbaai se hoofstrande is bloot 'n vinnige rit weg. Die Kogelberg Natuurreservaat het sowat 1600 fynbosspesies en gaste kan gerus die Harold Porter Botaniese Tuine besoek wat net af in die straat is. Bettysbaai het verskeie besienswaardighede en doendinge soos staproetes, 'n brilpikkewyn-broeikolonie, geleenthede vir sandplankry, die John the Potter-galery en die Disarivier-waterval.
'n Entjie buite die dorp is die Arabella Gholflandgoed, verskeie wynlandgoedere en restaurante. Die omgewing is geweldig rustig en partytjies kan ongelukkig nie toegelaat word nie.
5 uit 5van 2 resensies vir Vaya con Dios
Highlevel-weg 2903, Bettiesbaai, 7141, Wes-Kaap
Gaste dink Vaya con Dios het 'n uitstekende ligging
Bettysbaai Overberg Wes-Kaap
Vanaf R2 495
https://d288tngog90ix0.cloudfront.net/AAEAAQAAAAAAAAAAAAAAJGZmMWM3MzJiLWJlNmUtNGUzMC05NTk3LTczOTJmZDU3MjRlNw?w=1440&h=960&fit=crop&auto=format Vanaf R2 495 per nag (plek vir 10) 2 5 1 5 2903 Highlevel Road Betty's Bay 7141 Wes-Kaap 086 999 0018 14:00-18:00 11:00 -34.355032715395 18.940731271164